《会稽颂 其六》
宋代·诸葛兴

典午西兮金谷辈，渡而东兮蔼多士。嘉内史兮屏浮华，淡物累兮颐天粹。

升冶城兮遐想，友东山兮雅志。修禊事兮兰亭，觞曲水兮群英。

追雩风兮涵泳，渺万化兮均平。纪清游兮感慨，剡形忘兮神诣。

蔚翔凤兮一札，宝连城兮千祀。太傅起兮为苍生，扶晋鼎兮蹙苻秦。

内史归兮乐山水，师万石兮饬子孙。出与处兮两贤，意易地兮皆然。

作者简介：会稽人，字仁叟。宁宗嘉定元年进士。历彭泽、奉化二县丞。尝作《会稽九颂》。有《梅轩集》。